Komisijos sprendimas
1999 m. gruodžio 10 d.
iš dalies keičiantis Sprendimą 93/70/EEB dėl "Animo" pranešimo kodifikavimo įtraukiant tam tikrų rūšių perdirbtus žinduolių baltymus
(pranešta dokumentu Nr. C(1999) 4251)
(tekstas svarbus EEE)
(1999/874/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų, taikomų Bendrijos vidaus prekyboje tam tikrais gyvūnais ir produktais, siekiant užbaigti kurti vidaus rinką [1], su paskutiniais pakeitimais, padarytais Direktyva 92/118/EEB [2], ypač į jos 20 straipsnio 3 dalį,
kadangi:
(1) Siekdama užtikrinti greitą "Animo" pranešimo supratimą, Komisija Sprendimu 93/70/EEB [3] su paskutiniais pakeitimais, padarytais Sprendimu 98/168/EB [4], nustatė kodus, naudotinus gyvūnams ir gyvūnų produktams.
(2) Komisija Sprendimu 97/735/EB [5] nustatė naujas nuostatas dėl prekybos tam tikrų rūšių žinduolių gyvūninėmis atliekomis. Šiose nuostatose visų pirma buvo numatyta, kad prekių kilmės ir paskirties valstybės narės turi pranešti viena kitai apie prekių rūšį ir paskirtį naudodamos kompiuterinį tinklą "Animo".
(3) Komisija Sprendimu 98/168/EB iš dalies pakeitė Sprendimą 93/70/EEB, papildydama kodus, naudojamus prekyboje tam tikrų rūšių žinduolių gyvūninėmis atliekomis.
(4) Paaiškėjo, kad iš dalies pakeisti gyvų gyvūnų ir gyvūnų produktų kodai nėra išsamūs ir reikia įtraukti trūkstamus produktus.
(5) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/70/EEB priedas iš dalies keičiamas taip:
Skyriaus „ I.3. GYVŪNINĖS KILMĖS PRODUKTAI“ 12 punktas
"Perdirbti gyvūniniai baltymai, skirti arba neskirti pašarams naudoti (rupiniai ir spirgučiai), - naminių gyvūnėlių ėdalai"
papildomas taip:
| "1 | 2 | 3 |
05 Perdirbti žinduolių gyvūniniai baltymai, skirti naudoti pašarams, nenurodyti 12-01 punkte | | | |
01 - Mėsa ir kaulų miltai | 47010501000000 | | |
02 - Kraujo miltai | 47010503000000 | | |
03 - Kaulamilčiai | 47010504000000 | | |
04 - Džiovinti spirgučiai | 47010508000000 | | |
05 - Šių rupinių mišiniai | 47010599000000" | | |
2 straipsnis
Šis sprendimas skirtas valstybėms narėms.
Priimta Briuselyje, 1999 m. gruodžio 10 d.